EkBass/fiwiki-20250220-pages-articles huggingface dataset:
Tero (muusikko)

Tero Mäyränen (s. 1976) on suomalainen elektronisen musiikin säveltäjä ja esittäjä. Hänet tunnetaan parhaiten taiteilijanimellä Tero, jolla hän on julkaissut useita levyjä käyttäen Commodore 64 -kotitietokonetta syntetisaattorina. == Demomuusikko == Ennen sooloprojektiaan Mäyränen on ollut osana .jRM-ryhmää ja tuottanut musiikkia ja ohjelmoinut Amiga-tietokoneella ja C64:llä dA JoRMaS -demoryhmälle (nimellä Pekka Pou) sekä Panic-, Dual Crew Shining- ja Orange -demoryhmille (nimellä Deetsay). == Sooloura == Vuodesta 2000 lähtien Tero on esiintynyt demopartyilla, teknojuhlissa sekä tietotekniikka-alan tapahtumissa – myös Commodore 64:n nostalgia-arvon takia. Rikos Records on julkaissut kaksi Teron albumia sekä yhden EP:n. Näiden lisäksi Tero on uudelleenmiksannut eri muusikoiden kappaleita, esiintynyt eri kokoelmilla ja myös soittanut levyjä nimellä DJ Lupaus. Huolimatta Commodore 64:n vahvasta maineesta pelikoneena, Teron musiikki muistuttaa enemmän 1990-luvun elektroa acid-vaikutteilla ja se on esimerkiksi pelimusiikkiin verrattuna huomattavan monotonista ja kokeilevaa. Se on myös suunniteltu tanssittavaksi ja hän onkin ollut suosittu live-esiintyjä teknojuhlissa, joita hän on myös .jRM-ryhmän kanssa kiertänyt. Mäyränen on elektroniikan harrastaja ja keräilee Commodore 64 -tietokoneita, joita hänellä on kymmenen kappaletta. == Julkaisut nimellä Tero == === Singlet/EP:t === * * * === Albumit === * * === Remixit === * Paleface: Back to Square One (Tero C64 Remix) (2000) * Dr. Robotnik: Retro Electro (Retroteroremix) (2000) * Little Computer People: Little Computer People (Tero's C64 Remix) (2002) == Katso myös == * MOS 6581 == Aiheesta muualla == * Teron kotisivu * .jRM * dA JoRMaS -musiikkiarkisto * Desibeli.net - Cracker's Revenge -albumin arvostelu * Kahden markan lankku - Tero Mäyräsen haastattelu Turun Sanomissa 8.11.2005 * Discogs.com - Tero * pixelACHE2003 - Tero Luokka:Suomalaiset elektronisen musiikin artistit Luokka:Demoskenen henkilöt Luokka:Vuonna 1976 syntyneet Luokka:Elektro Luokka:Commodore 64 Luokka:Elävät henkilöt Luokka:Suomalaiset tekno-artistit
AberMUD

AberMUD on ensimmäinen laajempaa suosiota saanut MUD-pelien lajityyppi. Alkuperäisen AberMUDin kirjoitti pääasiassa Alan Cox (myöhemmin merkittävä Linux-kehittäjä) Honeywell L66 -suurtietokoneelle Walesin yliopistossa, Aberystwythissa vuonna 1987. Peli julkaistiin yleiseen levitykseen seuraavana vuonna, ja se on sittemmin inspiroinut ainakin DikuMUDia ja LPMudia sekä luultavasti myös jossain määrin TinyMUDia. AberMUDeja ei ole verkossa enää kovinkaan paljon. Olemassa olevista peleistä suurin osa perustuu Aberin Dirt- muunnelmaan. == Aiheesta muualla == * AberMUDin taustaa Coxin kertomana * The Complete AberMUD List Luokka:MUD-palvelimet ja -tyypit
Talara

Talara on kaupunki Piuran alueella Perussa Tyynenmeren rannalla. Se sijaitsee 1 185 kilometrin päässä Limasta. Kaupungissa asui 91 444 ihmistä vuonna 2017. Kaupunki tunnetaan erityisesti öljyvaroistansa ja se on Perun toiseksi suurin öljynjalostaja. Toisen maailmansodan aikana kaupunki toimi Yhdysvaltojen ilmavoimien tukikohtana. ==Lähteet== Luokka:Perun kaupungit
Piura

Piura on kaupunki Perussa. Se on Piuran maakunnan ja Piuran alueen pääkaupunki. Vuonna 2007 Piurassa asui 377 496 asukasta ja se on vanhin espanjalaisten perustama kaupunki Etelä-Amerikassa. Piura on perustettu vuonna 1532. == Historia == Piura, kuten valtaosa Pohjois-Perua, on ollut ollut tallanit- ja yungat-nimisten alkuperäisasukkaiden asuttama. Alkuperäisasukkaat asuivat järjestäytymättöminä ilman selvää johtajaa, kunnes mochet ottivat alueen hallintaansa. Vuosisatoja myöhemmin, noin 40 vuotta ennen espanjalaisten tuloa, alue siirtyi inkojen haltuun. Espanjalaiset saapuivat Piuran alueelle vuonna 1532, mikä johti voimakkaiden mestitsi- ja kreolikulttuureiden syntyyn. Mestitsikulttuuriin on tullut vaikutteita Etelä- Espanjasta, madagaskarilaisilta orjilta, Kiinasta tulleilta siirtolaisilta ja romaneilta, jotka ovat tulleet alueelle merirosvoina tai espanjalaisten mukana. Konkistadori Francisco Pizarro julisti Piuran paikalla olleen asutuskeskuksen kaupungiksi, ja näin ollen ”perusti” sen vuonna 1532. Piurasta tuli ensimmäinen espanjalainen kaupunki Etelä-Amerikassa, ja se oli myös ensimmäinen kaupunki, josta lähetettiin inkojen kultaa takaisin Espanjaan. Piuran sijaintipaikka on kuitenkin muuttunut kolmesti ennen sen vakiintumista nykyiselle paikalleen. Piuran katedraali on rakennettu vuonna 1588. == Nykypäivänä == Piurassa toimii Piuran yliopisto, joka on yksityinen. Kaupungissa on myös lentokenttä. == Lähteet == == Aiheesta muualla == Luokka:Perun kaupungit
Juliaca

Juliaca on Perussa Punon alueella sijaitseva kaupunki, jossa asuu noin 216 716 asukasta (2007). Juliaca sijaitsee 3 824 metriä merenpinnan yläpuolella. == Lähteet == == Aiheesta muualla == Luokka:Perun kaupungit
Tacna

Tacna on vuonna 1572 perustettu eteläisessä Perussa sijaitseva kaupunki ja Tacnan alueen pääkaupunki. Se sijaitsee Atacaman autiomaassa 35 kilometrin päässä Chilen rajasta. Vuonna 2007 kaupungissa asui 242 451 henkilöä. Tyynenmeren sodan seurauksena Tacna oli osa Chileä vuosina 1880–1929. == Lähteet == ==Aiheesta muualla== Luokka:Perun kaupungit
Samosata

Samosata oli muinainen kaupunki Turkissa, Eufratin yläjuoksulla. Sofenen kuningas Sames perusti kaupungin joka hallitsi tärkeää Eufratin ylityspaikan. Kaupunkia kutsuttiin nimellä Kommagenen Antiokia, kun se oli osa Kommagenea 100-luvulla eaa. Rooman valtakunta valtasi kaupungin vuonna 72. Samosata oli muun muassa Lukianoksen syntymäkaupunki. Luokka:Arkeologiset kohteet Turkissa Luokka:Hellenistiset kaupungit Turkissa Luokka:Syrian provinssin kaupungit
Hernesaaren helikopterikenttä

Hernesaaren helikopterikenttä (, ) sijaitsi vuoteen 2020 saakka Helsingin Hernesaaressa, osoitteessa Hernematalankatu 2. Kenttää ylläpiti Helikopterikeskus. == Kaupallinen liikenne == Helikopteriyhtiö Copterline käytti kenttää Tallinnaan suuntautuviin kaupallisiin lentoihin. Liikennöinti aloitettiin syyskuussa 2011 ja lähtöjä oli päivittäin seitsemän. Käytettävän helikopterin omisti ja huolsi suomalainen Fast Class; lentotoimintaa hoiti virolainen Copterline Oü. Copterline on käyttänyt kenttää myös aiemmin 2000-luvulla, mutta vuoden 2005 onnettomuuden vuoksi se joutui talousvaikeuksiin ja asetettiin konkurssiin 2010. Hernesaareen suunniteltiin uutta helikopterikenttää meritäytölle. Kaupunkisuunnittelulautakunta hyväksyi uuden helikopterikentän sisältävän osayleiskaavaluonnoksen joulukuussa 2009. Vuonna 2013 kaupunginhallituksen enemmistö kuitenkin poisti helikopterikentän osayleiskaavasta. Ympäristölupa oli voimassa vuoteen 2020 asti. == Kohteet == * Linnahallin helikopterikenttä Tallinnassa == Lähteet == == Aiheesta muualla == *Jetphotos.net – Helsinki Hernesaari Heliport *Airliners.net – Helsinki Hernesaari Heliport Luokka:Suomen lentopaikat Luokka:Helsingin liikenne Luokka:Hernesaari Luokka:Helsingin entiset rakennukset ja rakennelmat
Juhani Meriläinen

Pentti Juhani Meriläinen (s. 19. joulukuuta 1946 Kajaani)Kuka kukin on 2007, Otava 2006 oli Joensuun kaupunginjohtaja vuosina 1995–2010. Vuoden 2009 lopulla tasavallan presidentti myönsi Meriläiselle kaupunkineuvoksen arvonimen. Koulutukseltaan Meriläinen yhteiskuntatieteiden maisteri ja oikeustieteen kandidaatti. Ennen siirtymistään Joensuun kaupunginjohtajaksi Meriläinen toimi Suolahden kaupunginjohtajana (1978–1981), Äänekosken kaupunginjohtajana (1981–1988) ja Jyväskylän maalaiskunnan kunnanjohtajana (1988–1995). Lisäksi hän on työskennellyt Kesko Oy:n työsuhdeasiainhoitajana, Helsingin sähkölaitoksen koulutuspäällikkönä ja Iisalmen kaupungin elinkeinoasiamiehenä. Vuonna 2006 Meriläiselle myönnettiin kuntaliiton kultainen ansiomerkki.Ansioluettelo Meriläisellä on ollut useita yhteiskunnallisia luottamustoimia. Hän toimii muun muassa jäsenenä Kunnallisalan kehittämissäätiön hallituksessa, Pohjois-Karjalan kauppakamarin hallintoneuvostossa ja Joensuun yliopiston hallituksessa. Lisäksi hän on JOSEK Oy:n hallituksen puheenjohtaja. Puoluekannaltaan Meriläinen on sosiaalidemokraatti ja sotilasarvoltaan yliluutnantti. Vuonna 1982 hän toimi Mauno Koiviston valitsijamiehenä. ==Yksityiselämä== Meriläinen on naimisissa psykologi Anna Meriläisen kanssa ja heillä on kolme lasta. Meriläinen harrastaa musiikkia, kirjallisuutta, teatteria, hiihtoa, avantouintia, suunnistusta ja penkkiurheilua. Hän on myös näytellyt Joensuun kaupunginteatterin näytelmässä Romeo ja Julia vuonna 2004. ==Lähteet== Luokka:Joensuun kaupunginjohtajat Luokka:Äänekosken kunnan- ja kaupunginjohtajat Luokka:Jyväskylän maalaiskunnan kunnanjohtajat Luokka:Suolahden kauppalan- ja kaupunginjohtajat Luokka: Suomalaiset virkamiehet Luokka:Suomalaiset juristit Luokka:Vuonna 1946 syntyneet Luokka:Elävät henkilöt Luokka:Erityisavustajat
Haroun Tazieff

Haroun Tazieff (11. toukokuuta 1914 – 2. helmikuuta 1998http://query.nytimes.com/gst/fullpage.html?res=9401E6DE103DF93BA35751C0A96E958260) oli ranskalainen vulkanologisti ja geologi. Tazieff syntyi Varsovassa, Puolassa, hänen isänsä oli tataari muslimilääkäri ja äiti oli puolalainen kemisti. Ensimmäisen maailmansodan aikana Haroun menetti vanhempansa ja hänestä tuli maaton. Vuonna 1936 hän sai Belgian kansalaisuuden, hän asui tuohon aikaan Brysselissä. Haroun opiskeli Venäjällä, Ranskassa ja Belgiassa, jossa hän valmistui agronomiksi vuonna 1938 ja geologiksi vuonna 1944. Haroun oli mukana Ranskan ydinkokeessa Tyynellämerellä. Haroun Tazieff on haudattu Cimetière de Passyn hautausmaalle. ==Lähteet== Luokka:Ranskalaiset geologit Luokka:Vuonna 1914 syntyneet Luokka:Vuonna 1998 kuolleet
Rebl Group

Rebl Group Oyj (vuoteen 2024 PunaMusta Media Oyj ja sitä ennen Pohjois- Karjalan Kirjapaino Oyj) on suomalainen mediakonserni, jonka päätoimipaikkana on Joensuu. Yhtiön osake noteerataan Helsingin pörssissä. Tammikuussa 2024 Keskisuomalainen-konserni ilmoitti ostavansa PunaMusta Median lehdet ja radioaseman, minkä jälkeen PunaMusta Media keskittyy markkinointiviestinnän graafisiin ja digitaalisiin palveluihin. == Liiketoiminta == Konserniin kuuluvat kirjapaino PunaMusta Oy, jolla on painot Tampereella, Joensuussa ja Forssassa. Konsernin muut osat ovat PunaMusta PixMill Oy (suurkuvatulosteet). PunaMusta Profilight (valaistus, digitaalinäytöt), PunaMusta Coloro (teippaukset ja somistukset), RockOn (tuotetiedon hallinta) ja Exove (digitaaliset palvelut). PunaMusta Media -konsernilla on toimipisteet Joensuussa, Tampereella, Espoossa, Helsingissä, Vantaalla, Jyväskylässä, Lahdessa, Forssassa, Oulussa ja Tallinnassa. Henkilöstömäärä on noin 810. Pääosa yhtiön osakkeista on ollut Laakkosen suvulla henkilökohtaisesti ja Laakkonen-yhtiöiden kautta.Pohjois-Karjalan Kirjapaino Oyj:n pörssitiedote 20.3.2009 Vuoteen 2024 saakka PunaMustaan kuuluivat Pohjois-Karjalan maakuntalehti Karjalaista kustantava Sanomalehti Karjalainen Oy sekä paikallislehtiä julkaisevat tytäryhtiöt Pohjois-Karjalan Paikallislehdet Oy ja Karelia Viestintä Oy. Tammikuussa 2024 Keskisuomalainen-konserni ilmoitti ostavansa kaikki Punamusta Median lehdet (Karjalaisen lisäksi Outokummun Seutu, Pielisjokiseutu, Pogostan Sanomat, Ylä-Karjala, Lieksan Lehti, Parikkalan-Rautjärven Sanomat, Karjalan Heili) ja Karjalainen Syke -paikallisradion yhteensä 8,5 miljoonalla eurolla. ==Lähteet== ==Kirjallisuutta== * Jääskeläinen, Aatto: Painoksia Pohjois-Karjalasta. Karjalatar - Karjalainen 1874–1999. Pohjois-Karjalan Kirjapaino Oyj 1899–1999. Joensuu 1999. ISBN 951-96777-1-2. == Aiheesta muualla == * Rebl Group * PunaMusta Oy * PunaMusta Coloro * Gredi * Exove * PunaMusta Profilight * RockOn * PunaMusta PixMill Oy * Karjalainen * Pohjois-Karjalan Kirjapainon osake- ja pörssihistoriaa (porssitieto.fi) Luokka:Suomalaiset pörssiyhtiöt Luokka:Suomalaiset lehtitalot Luokka:Joensuulaiset yritykset
Daniil Markov

Daniil ”Danny” Jevgenjevitš Markov (, s. 30. heinäkuuta 1976 Moskova, Venäjän SFNT, Neuvostoliitto) on venäläinen jääkiekkoilija, joka siirtyi tammikuussa 2013 KHL-joukkue TsSKA Moskovaan. Hän on pelipaikaltaan puolustaja. Markov tunnetaan erittäin fyysisenä ja uhrautuvana pelaajana, joka ei pelkää kovia taklauksia eikä heittäytymistä kiekon eteen. Markov aloitti ammattilaisuransa Spartak Moskovassa vuonna 1993. NHL-seura Toronto Maple Leafs varasi hänet vuoden 1995 varaustilaisuuden yhdeksännellä kierroksella numerolla 223, ja kesken kauden 1996–1997 Markov siirtyi Pohjois-Amerikkaan pelaamaan AHL-seura St. John's Maple Leafsiin. NHL:ään hän nousi kauden lopulla. Neljän Torontossa viettämänsä kauden jälkeen Markov siirtyi Phoenix Coyotesiin vaihdossa Travis Greeniin, Robert Reicheliin ja Craig Millsiin. Ensimmäisellä Coyotes- kaudellaan Markov teki piste-ennätyksensä: 6 maalia ja 30 syöttöä 72 ottelussa. Coyotesia hän edusti kaksi kautta ennen siirtymistään Carolina Hurricanesiin kaudeksi vaihdossa David Tanabeen ja Igor Knjazeviin. Hurricanesista hänet kaupattiin kesken kauden Philadelphia Flyersiin vaihdossa Justin Williamsiin. Ennen kauden alkua Flyers huomasi olevansa ongelmissa lähestyvän palkkakaton kanssa, joten he myivät Markovin Nashville Predatorsiin vaihdossa kolmannen kierroksen varausoikeuteen. 26. heinäkuuta 2006 Markov teki vapaana pelaajana yksivuotisen Detroit Red Wingsin kanssa. Pelattuaan kauden Red Wingsissä Markov palasi Venäjälle. Hän pelasi kaudet 2007–2010 Dynamo Moskovassa. Kauden 2010–2011 Markov aloitti Vitjaz Tšehovissa, mutta siirtyi loppukaudeksi SKA Pietariin. Kesällä 2011 Markov palasi Tšehoviin. Hän oli Tšehovin kapteeni kaudella 2011–2012 ja pelasi joukkueessa tammikuulle 2012, jolloin hänet myytiin Metallurg Magnitogorskiin. Hän palasi Tšehoviin kaudeksi 2012–2013, mutta siirtyi jälleen joukkueesta kesken kauden, tällä kertaa TsSKA Moskovaan. Kansainvälisellä tasolla Markov edusti Venäjää ensimmäisen kerran MM-kilpailuissa 1998. Vuoden 2002 talviolympialaisissa Markov oli mukana pronssia voittaneessa joukkueessa. Toistamiseen Markov pelasi olympialaisissa neljä vuotta myöhemmin Torinon kisoissa. Toisen arvokisamitalinsa Markov sai toisista MM-kilpailuistaan. Hän edusti Venäjää maailmanmestaruuden voittaneessa joukkueessa vuonna 2008. == Lähteet == * * * === Viitteet === == Aiheesta muualla == * NHL.com * Jatkoaika Luokka:Venäläiset jääkiekkoilijat Luokka:Venäläiset olympiamitalistit Luokka:Jääkiekon maailmanmestarit Luokka:Toronto Maple Leafsin varaamat pelaajat Luokka:Vuonna 1976 syntyneet Luokka:Elävät henkilöt
Pontus Hultén

Karl Gunnar Vougt Pontus Hultén (21. kesäkuuta 1924 Tukholma – 26. lokakuuta 2006) oli ruotsalainen museojohtaja, taidekeräilijä ja 1960- ja 1970-lukujen nimekkäimpiä eurooppalaisia taidemuseovaikuttajia. Hultén toimi Tukholman Moderna museetin johtajana vuosina 1959–1973. Vuonna 1973 Hultén kutsuttiin Pariisin Pompidou-keskuksen ensimmäiseksi johtajaksi. Museo avattiin vuonna 1977 ja Hultén johti sitä vuoteen 1981. Hultén oli suunnittelemassa muun muassa Los Angelesin nykytaiteen museota (MoCA) ja toimi Palazzo Grassin ja Bonnin Taidehallin taiteellisena johtajana sekä Baselin Jean Tinguely -museon johtajana. Hultén opiskeli taidehistoriaa ja oli merkittävä nykytaiteen keräilijä. Hänen henkilökohtainen kokoelmansa karttui samojen taiteilijoiden teoksilla, joiden näyttelyitä hän järjesti ja joiden teoksia hän hankki johtamiensa museoiden kokoelmiin. Vuonna 2005 hän lahjoitti 700 teoksen kokoelmansa Tukholman modernin taiteen museolle. == Lähteet == Luokka:Ruotsalaiset kulttuurielämän vaikuttajat Luokka:Taidekuraattorit Luokka:Taiteen keräilijät Luokka:Vuonna 1924 syntyneet Luokka:Vuonna 2006 kuolleet
Steriili neutriino

Steriili neutriino on hiukkasfysiikassa hypoteettinen neutriino, joka ei vaikuta hiukkasfysiikan standardimallin kuvaamilla perusvuorovaikutuksilla, vaan ainoastaan gravitaatiolla. Tällöin kylmä pimeä aine ja kuuma pimeä aine saattaisivat muodostua steriileistä neutriinoista. Alkuräjähdysteorian ja universumin litiumin määrän perusteella voidaan päätellä, että neutriinoja voi olla enintään neljä. Universumin alun olosuhteita kartoittaneista WMAP- satelliitin mittauksista löytyykin alustavasti neljännen neutriinon jälki. Myös Los Alamosin hiukkaskiihdyttimellä on saatu viitteitä neljännestä neutriinosta. Etelämantereella sijaitseva IceCube-neutriinoilmaisin ei ole havainnut merkkejä steriileistä neutriinoista. Neutriinoja tunnetaan kolme erilaista. Elektronin-, myonin-, ja taun neutriinoihin vaikuttaa sekä heikkovoima että gravitaatio. ==Lähteet== Luokka:Hypoteettiset alkeishiukkaset
Christian (Tanskan kruununprinssi)

Christian (Christian Valdemar Henri John) (s. 15. lokakuuta 2005 Kööpenhamina, Tanska) on Tanskan kruununprinssi. Hän on kuningas Frederik X:n ja kuningatar Maryn esikoispoika ja kuningatar Margareeta II:n pojanpoika. Hänellä on 21. huhtikuuta 2007 syntynyt sisar, prinsessa Isabella ja 8. tammikuuta 2011 syntyneet veli Vincent ja sisar Josephine. Prinssi Christianin kastoi 21. tammikuuta 2006 Christiansborgin palatsin kappelissa piispa Erik Norman Svendsen. Prinssin kummeina toimivat Norjan kruununprinssi Haakon ja kruununprinsessa Mette-Marit, Ruotsin kruununprinsessa Victoria, Christianin setä Tanskan prinssi Joachim, prinssi Frederikin serkku Kreikan prinssi Pavlos, prinsessa Maryn vanhin sisko Jane Stephens sekä pariskunnan kaksi ystävää, Jeppe Handwerk ja Hamish Campbell. Nimi Christian on annettu prinssin isoisoisoisän kuningas Kristian X:n mukaan ja noudattaa Tanskan kuningashuoneen perinnettä nimetä joka toinen hallitsija Fredrikiksi ja joka toinen Kristianiksi. Nimi Valdemar juontuu 1300-luvulla hallinneesta kuningas Valdemar IV Atterdagista ja on yleinen Tanskan hovissa toisena nimenä. Henri taas on prinssi Christianin isoisän prinssi Henrikiltä, kuningatar Margareetan puolison mukaan ja John prinssin toisen isoisän, kuningatar Maryn isän John Donaldsonin mukaan. ==Lähteet== == Aiheesta muualla == * Kruununprinssi Christian Tanskan kuningashuoneen sivustolla * Prinssi Christian Tanskan kuningashuoneen sivulla Luokka:Tanskan prinssit Luokka:Vuonna 2005 syntyneet Luokka:Elävät henkilöt
Deinosuchus

Deinosuchus oli liitukaudella elänyt krokotiilien lahkoon kuulunut eläin, jonka nimi tarkoittaa hirmuista krokotiilia. Se oli sukua nykyisille alligaattoreille. Alkuperäinen 9 tonnin painon ja 15 metrin pituuden arvio on todettu vääräksi. Nykyään sen pituudeksi mitataan 10,6 metriä. Deinosuchus hallitsi liitukauden lopulla Pohjois-Amerikan suoalueita ja kookkaatkin dinosaurukset olivat vaarassa joutua sen hampaisiin. Se söi esimerkiksi hadrosauruksia. Deinosuchus käyttäytyi nykypäivän krokotiilien tavoin. Ainut ero oli sen kaksinkertainen pituus krokotiileihin verrattuna. Peto väijyi saalista rantavedessä. Kun dinosaurus asteli rantaan, Deinosuchus hyökkäsi. == Katso myös == * Sarcosuchus * Stomatosuchus * Proterosuchus == Lähteet == Luokka:Esihistorialliset matelijat Luokka:Krokotiilieläimet
Rovaniemen taidemuseo

Rovaniemen taidemuseo on vuonna 1986 avattu kunnallinen taidemuseo, joka on myös Lapin maakunnan (paitsi Tornionlaakson ja Meri-Lapin) alueellinen vastuumuseo. Se toimii Rovaniemen keskustassa vuonna 1933 rakennetun postiautovarikon entisissä tiloissa, jotka on peruskorjattu 1980-luvulla. Peruskorjaus on tehty arkkitehti Juhani Pallasmaan suunnitelmien mukaan. Taidemuseon kokoelman lähtökohtana oli Jenny ja Antti Wihurin rahaston kokoelma, joka käsitti yli 500 teosta suomalaista nykytaidetta 1940-luvun lopulta alkaen. Nykyisin museon kokoelmiin kuuluu yli 3 500 teosta. Museonjohtajana toimii Riitta Kuusikko. Museo avattiin rakennuksen peruskorjauksen jälkeen yleisölle 17. lokakuuta 1986. Toukokuussa 2011 valmistui postiautovarikon loppuosan saneeraus. Taidemuseo sai lisätiloja, ja rakennukseen tulivat tilat myös Lapin kamariorkesterille. Rakennus sai nimen Kulttuuritalo Korundi. == Kokoelmat == * Jenny ja Antti Wihurin rahaston kokoelma * Rovaniemen kaupungin kokoelma * Sipilän kokoelma * Suomen kulttuurirahaston kokoelma * Westerlundin kokoelma * Kirsi ja Keio Eerikäisen taidesäätiön Reidar Särestöniemi -kokoelma Lähde: ==Lähteet== == Aiheesta muualla == * Jenny ja Antti Wihurin rahaston taidekokoelma Luokka:Rovaniemen museot Luokka:Suomen alueelliset vastuumuseot Luokka:Suomen taidemuseot
Karmela Liebkind

Karmela Rachel Liebkind-Ormala (s. 29. syyskuuta 1949 Helsinki) on suomalainen sosiaalipsykologi ja professori emerita, joka on tehnyt työtä etnisten suhteiden tutkimuksen parissa yli 30 vuotta. Hän on myös opettanut 1970-luvulta alkaen Helsingin yliopistossa. ==Ura== Liebkind on tehnyt tieteellisen työnsä paljolti Helsingin yliopiston sosiaalipsykologian laitoksella, jonka assistenttina ja tutkimusapulaisena hän aloitti vuonna 1973. Vuonna 1986 hänet nimitettiin Helsingin yliopiston sosiaalipsykologian laitoksen dosentiksi. Myöhemmin Liebkind hän on toiminut tutkijana, akatemiatutkijana ja yliassistenttina sekä vuodesta 1993 vuoteen 2017 professorina. Karmela Liebkind osallistuu hyviä etnisiä suhteita edistävään työhön myös käytännössä. Vuosina 1994–2000 Liebkind toimi Suomen edustajana ECRI:ssä (Council of Europe Expert Commission against Racism and Intolerance). Vuodesta 2004 hän on ollut Suomen valtioneuvoston nimittämän syrjintälautakunnan varajäsen. Liebkind on Suomen Tiedeseuran jäsen.http://scientiarum.fi/fin/wp-content/uploads/sites/2/2019/02/Ordinarie- ledam%C3%B6ter.pdf ==Huomionosoituksia== Vuonna 2001 Liebkind sai Helsingin yliopiston Maikki Friberg -tasa-arvopalkinnon. Palkinto annettiin hänen Helsingin yliopistossa tekemästään työstä tasa-arvon, monikulttuurisuuden ja suvaitsevaisuuden edistämiseksi. Vuonna 2006 hän sai Etnisten suhteiden ja kansainvälisen muuttoliikkeen tutkimuksen seuran (ETMU) tunnustuspalkinnon merkittävästä työstä etnisten suhteiden ja kansainvälisen muuttoliikkeen kysymysten parissa.III ETMU-tunnustuspalkinto professori Karmela Liebkindille. Tampereen yliopiston tiedote 27.10.2006. == Teoksia == * * ==Lähteet== == Aiheesta muualla == * * Parvikko, Tuija: Suomi muuttuu monien kulttuurien maaksi. (Kirja-arvostelu.) Helsingin Sanomat 17.6.2000. * Luokka:Helsingin yliopiston professorit Luokka:Suomen juutalaiset Luokka:Vuonna 1949 syntyneet Luokka:Elävät henkilöt Luokka:Suomalaiset professorit
Sukasjuotikas

Sukasjuotikas (Acanthobdella peledina) on juotikkaisiin kuuluva nivelmato. Sukasjuotikasta esiintyy Pohjois-Suomen lohikaloilla. Sukasjuotikas on kooltaan noin 0,5–2 cm pitkä ja kiinnittyy useimmiten isäntäkalan vatsapuolelle. == Aiheesta muualla == *Laji.fi: Sukasjuotikas (Acanthobdella peledina) *Åbo Akademi, Kalaterveyttä, Kalojen loiset: Sukasjuotikas (Acanthobdella peledina) *ITIS: Acanthobdella peledina Luokka:Juotikkaat
Taucha

Taucha on Saksan kaupunki Saksin osavaltion Nordsachsenin piirikunnassa. Se sijaitsee Saksin pohjoisosassa aivan Leipzigin koillispuolella. Tauchassa on arviolta 15 128 asukasta (vuonna 2015) ja sen pinta-ala on 33,23 neliökilometriä. == Lähteet == == Aiheesta muualla == Luokka:Saksin kunnat Luokka:Saksan kaupungit
Raymond Cattell

Raymond Bernard Cattell (20. maaliskuuta 1905 – 2. helmikuuta 1998) oli merkittävä englantilais-yhdysvaltalainen psykologi, joka tutki persoonallisuuspiirteitä ja älykkyyttä. Entisenä kemistinä Cattell pyrki luomaan persoonallisuuden piirteiden taksonomian, joka vastaisi kemian alkuaineiden jaksollista järjestelmää. Cattellilta on peräisin myös jaottelu joustavaan ja kiteytyneeseen älykkyyteen. Cattell kehitti Sixteen Personality Factor Questionnairen. Luokka:Yhdysvaltalaiset psykologit Luokka:Vuonna 1905 syntyneet Luokka:Vuonna 1998 kuolleet Luokka:Seulonnan keskeiset artikkelit
Compay Segundo

Máximo Francisco Repilado Muñoz Telles, taiteilijanimeltään Compay Segundo (18. marraskuuta 1907 Siboney, Kuuba – 13. heinäkuuta 2003 Havanna, Kuuba) oli kuubalainen trova-kitaristi, laulaja ja säveltäjä. Hänen tunnetuimmat kappaleensa ovat Chan Chan, Sarandonga", "La calabaza", "Hey caramba", "Macusa" ja "Saludo Compay". Chan Chan tuli maailmalla tunnetuksi Buena Vista Social Clubin esikoisalbumin avauskappaleena vuonna 1997, jolloin levy myös voitti useita Grammy-palkintoja. Compay Segundo tarkoittaa Kuuban espanjaksi "Kakkoskaveria", koska hän oli yhtyeissä aina toinen ääni. Monet latinomuusikot ovat ottaneet Compay Segundosta mallia ja saaneet hänestä vaikutteita. == Diskografia == *1942-1955 **"Sentimiento guajiro" **"Cantando en el llano" **"Compay Segundo y Compay Primo" **"Mi son oriental" **"Los reyes del son" **"Los compadres" *1956-1995 **"Balcón de Santiago" **"Balcón de Santiago - Reedición" **"Saludo, Compay" *1996-2002 **"Cien años de son" **"Son del monte" **"Buena Vista Social Club" **"Antología" (1997) **"Lo mejor de la vida" **"Calle salud" 1999 **"Yo soy del norte" **"Antología" (2001) **"Las flores de la vida" **"Duets" 2002 Anthology of Compay Segundo's duos == Aiheesta muualla == * Compay Segundon muistokirjoitus Helsingin Sanomissa * Allmusic - Compay Segundo (englanniksi) Luokka:Kuubalaiset laulajat Luokka:Kuubalaiset kitaristit Luokka:Vuonna 1907 syntyneet Luokka:Vuonna 2003 kuolleet
Raivaaja Vilppula

Vilppula (aiemmin Zashthitnik (Puolustaja) sekä T-2) oli Suomen merivoimien miinanraivaaja. == Valmistus == Alus rakennettiin 1916 Putilovin telakalla Pietarissa. Venäjän keisarikunnan laivasto jätti aluksen Suomeen maasta poistuessaan. Se otettiin 1918 Suomen merivoimien palvelukseen. == Palvelus == Aluksen heikon rungon ja vaatimattoman konetehon vuoksi sitä käytettiin miinalaivueen harjoituksissa tuki- ja varastoaluksena. Alus oli myös jonkin verran koealuksena testattaessa miinanraivauskalustoja. Pääosan ajasta se oli kuitenkin satamassa. Talvi- ja jatkosodassa Vilppula oli emälaivana. Se upposi 25. heinäkuuta 1944 torpedon osuttua Neuvostoliiton ilmavoimien Boston- tyyppisen lentokoneen hyökkäyksessä Porkkalan Stora Träskön laiturissa.Auvinen, s. 40 Hylky ei kiinnostanut venäläisiä, joten vasta suomalaiset nostivat sen 1950-luvun lopulla. Jotain irrallista on vielä upottamispaikalla pohjassa hajallaan. Vilppulan sisaralus oli Rautu. ==Lähteet== * * === Viitteet === Vilppula
Fiat Bravo ja Brava

Fiat Bravo ja Brava ovat Fiatin vuosina 1995–2001 valmistamia alemman keskiluokan automalleja, jotka korvasivat Fiat Tipon. Autojen ero oli korimallissa: Bravo oli kolmeovinen ja Brava viisiovinen hatchback. Myöhemmin markkinoille tuli sedan- tai farmarikorinen Fiat Marea, lisäksi samalle pohjalevylle perustui myös tila-automalli Fiat Multipla. Japanissa Bravoa myytiin nimellä Fiat Bravissimo. Bravon ja Bravan seuraajaksi tuli Fiat Stilo, ja tämän jälkeen Bravo-mallinimi oli uudelleen käytössä vuosina 2007–2016 valmistetussa mallissa. Bravo ja Brava valittiin Vuoden autoksi Euroopassa 1996. Vuonna 1998 testattu Brava ansaitsi kaksi tähteä viidestä Euro NCAP -kolaritestistä. Bensiinimoottoreina olivat aluksi 1,4 12V (80 hv), 1,6 16V (103 hv), 1,8 16V (113 hv) ja viisisylinterinen 2,0 20V (147 hv), jonka sai vain Bravoon. Dieselmoottorina oli aluksi vapaasti hengittävä 1,9-litrainen (65 hv), mutta pian tuli myös 1,9-litrainen (75/100 hv) turbodiesel. Vaihteistona oli viisivaihteinen manuaali, mutta 1,6-litraisen yhteyteen sai myös neliportaisen automaattivaihteiston. Helsingin Sanomien Olli Hakkarainen kehui uutuusmallien tutustumisajon perusteella syyskuussa 1996 niiden persoonallisen pirteää ulkonäköä, hyviä sisätiloja, pitkää huoltoväliä ja hintaa, mutta moitti ohjauksen äkkinäisyyttä, korin helinöitä ja pientä maavaraa. Vuonna 1999 mallistoa uudistettiin kevyesti. Muutoksia tehtiin esimerkiksi etusäleikköön ja värivalikoimaan. Uusina moottoreina olivat 1,2 16V (82 hv), joka korvasi 1,4-litraisen, sekä yhteispaineruiskutteinen dieselmoottori 1,9 JTD (105 hv). Lisäksi 2,0-litraisen bensiinimoottorin teho nousi 154 hevosvoimaan. == Lähteet == == Aiheesta muualla == Bravo ja Brava Luokka:C-segmentin autot Luokka:1990-luvun autot Luokka:2000-vuosikymmenen autot
Strömsin kartano

thumb|Strömsin kartanon päärakennus nykyisessä asussaan. Strömsin kartano (ruots. Ströms gård) sijaitsee Strömsinlahden rannalla Helsingin Roihuvuoressa. Se sai alkunsa vuonna 1793, kun Herttoniemen kartanon omistaja, Saaristolaivaston majuri Johan Olander myi kartanon vara-amiraali Carl Olof Cronstedtille, jättäen kaksi kartanon torppaa itselleen asuttavaksi. Näistä torpista muodostettiin Strömsin tila. Johan Olander oli saanut Herttoniemen kartanon itselleen ja vaimolleen Hedvig Olanderille, apeltaan kauppias Johan Sederholmilta 1791. Kartanon tilalle rakennettiin kustavilaista tyyliä edustava päärakennus 1794.Narinkka 1995, (Helsingin kaupunginmuseo) ISBN 951-772-759-3 s.252-255 Varsin nopeasti Strömsin tilaa ryhdyttiin kutsumaan kartanoksi. Olanderin perhe muutti Suomen sodan jälkeen Ruotsiin Johan Olanderin vapauduttua sotavankeudesta.Sederholmska huset, utställningskatalog 1996, (Helsingin kaupunginmuseo) Kartanon päärakennus on saanut nykyisen ulkoasunsa 1910, jolloin talon yläkertaa on korotettu ja katto on muutettu mansardikatoksi. Viimeisen yksityisen omistajan, varatuomari Gustaf von Wintherin kuoltua vuonna 1950 kartano maineen päätyi kaksi vuotta myöhemmin Kulutusosuuskuntien Keskusliitolle, joka rakensi vuonna 1953 kartanon talousrakennuksen tilalle Osuuskauppakoulun (myöhemmin E-instituutti) kouluttamaan Osuustukkukaupan ja sen omistaneiden osuusliikkeiden työntekijöitä. Alueelle tuli myös Tampereelta siirretty, vuonna 1852 rakennettu talo, jossa oli toiminut Suomen ensimmäinen osuuskauppa. Siitä tehtiin osuuskauppamuseo. Kartanon päärakennus toimi instituutin rehtorin asuntona. Nykyisin kartanon tiloissa toimii Itä-Helsingin musiikkiopisto. Kartanon päärakennuksessa toimii Helsingin kuvataidekoulu. Osuuskauppamuseon rakennus on myyty yksityiseksi omakotitaloksi. Rantapolku Strömsinlahden ympäri on nimetty Johan Olanderin vaimon Hedvigin mukaan Hedvigin rantapoluksi. == Lähteet == == Aiheesta muualla == * Google maps- sateliittikartta * Kartanopuistot, rakennusvirasto Luokka:Roihuvuori Luokka:Herttoniemi Luokka:Helsingin kartanot Luokka:Suomen 1700-luvulla rakennetut rakennukset ja rakennelmat Luokka:Helsingin suojellut rakennukset
Isä, poika ja pyhä henki

Isä, poika ja pyhä henki voi tarkoittaa seuraavia asioita: * Kristinuskon Jumalaa * Simpsonit-jaksoa, katso Simpsonit (16. tuotantokausi)
Koivuhaka (Kokkola)

Koivuhaka () on kaupunginosa Kokkolassa. Alue on rakennettu pääosin 1970-luvulla; Koivuhaassa järjestettiin asuntomessut vuonna 1975. Kaupunginosa sijaitsee Kokkolan keskustasta noin 3 kilometriä länsilounaaseen, ja se edustaa ns. satelliittikaupunkimallia. Vuodenvaihteessa 2016–2017 Koivuhaassa oli 3 457 asukasta. (archive.org) Koivuhaka on palveluiden osalta varsin omavarainen: kaupunginosan keskustasta löytyy kauppoja, terveyskeskus, kirjasto ja ala-aste. Asuinalueet levittäytyvät keskustan ympärille; alueella on kerros-, rivi- ja omakotitaloja. Asunnoista noin puolet on vuokra-asuntoja. Koivuhaka on asukasluvultaan suurin Kokkolan kaupunginosa, joka rakennettiin pääosin 1970-luvulla kaupunkiin muuttavan väestön asuntotarpeen vuoksi. Asukkaiden keski-ikä on 2000-luvulla ollut lähelle 50 vuotta, ja Koivuhaan asukkaista melko harva on ruotsinkielisiä. Koivuhaka sijaitsee aiemmalla ns. lahjoitusmaalla, jonka Ruotsin kuningas aiemmin perusti Kokkolan kaupunkia perustaessaan 1600-luvulla kaupungin ympärille vyöhykkeeksi, jolle ei saanut rakentaa. Sittemmin 1900-luvulla Koivuhaassa sijaitsi ykspihlajalaisten maatilojen laidunmaita, kunnes kaupunki 1960-luvulla pakkolunasti alueen itselleen. Aivan ensimmäisinä vuosina 1970-luvulla Koivuhakaa rakennettaessa siellä asui noin 3 500 asukasta, mutta kaupunginosa kasvoi pian. Koivuhaan tontit ovat suuria verrattuna moniin muihin kaupunginosiin Kokkolassa, alue on vehreä ja maastoltaan tasainen, ja siellä pidettiin asuntomessut 1970-luvulla. Suurin osa Koivuhaasta on omistusasuntoja, ja 2000-luvulla pääosa Koivuhaan vuokra-asuntokortteleista on myyty omistusasunnoiksi. Koivuhakaan on rakennettu uudet välimatkaa keskustaan lyhentävät autotie (Satamatien liityntätie) ja pyörätie vuonna 2007. Kaupunginosan palvelut ovat monipuoliset lähikirjastosta ja terveyskeskuksesta lähtien. Koivuhaka tuli vuoden 2009 asuinaluekilpailussa toiseksi parhaaksi suomalaiseksi asuinalueeksi.Keskipohjanmaa: Kokkolan Koivuhaka on Suomen toiseksi paras asuinalue. ==Lähteet== ==Aiheesta muualla== *Tietoa Koivuhaasta Luokka:Kokkolan kaupunginosat Luokka:Suomen lähiöt
Båtsfjord

Båtsfjord (, ) on kunta Pohjois-Norjassa Finnmarkin läänissä. Pääelinkeinot ovat kalastus ja kalateollisuus.http://www.batsfjord.kommune.no/index.php?cat=52258 Nähtävää kunnassa on esimerkiksi paikallinen kirkko vuodelta 1971, jossa on Euroopan suurimpia lasimaalauksia. Kunnan alueella on myös keskiaikaisia raunioita ja kivikauden asutuksen jäänteitä. Luonnosta kiinnostuneet voivat vierailla luonnonsuojelualueella olevalla lintutunturilla, jossa voi nähdä useita eri lintulajeja. Båtsfjordin kunta rajoittuu pohjoisessa Jäämereen, idässä Vuoreijaan, etelässä Vesisaareen ja lännessä Berlevågiin. Vuoden 2022 alussa kunnassa oli 2 165 asukasta. Båtsfjord Church.jpg|Båtsfjordin kirkko ==Tunnettuja henkilöitä== * Frank Bakke-Jensen (s. 1965), poliitikko ==Lähteet== ==Aiheesta muualla== * Matkailusivut *
Slo Burn

Slo Burn oli lyhytikäinen stoner rock -yhtye, joka perustettiin vuonna 1996 kalifornialaisen Kyussin hajottua. Slo Burn julkaisi vain yhden levyn, EP:n nimeltä Amusing the Amazing. Yhtyeeseen kuuluivat Kyussissa aiemmin laulanut John Garcia, basisti Damon Garrison, kitaristi Chris Hale ja rumpali Brady Houghton. Slo Burn oli kiertueella Ozzfestin kanssa vuonna 1997, mutta hajosi kiertueen loppupuolella. Slo Burnilla oli soitossaan hyvin samankaltainen soundi kuin Kyussilla, mikä johtuu pitkälti John Garcian omalaatuisesta ja helposti tunnistettavasta lauluäänestä sekä Chris Gossin tuotantotyöstä yhtyeen ainoaksi jääneellä EP:llä. Musiikki sen sijaan oli suorempaa ja yksinkertaisempaa kuin joskus hieman psykedeelisen Kyussin. Luokka:Yhdysvaltalaiset rockyhtyeet
Antidora

Antidora ( ) on ortodoksisessa liturgiassa ehtoollisen jälkeen kirkkokansalle jaettava kirkkoleivän palanen. Se on samaa ehtoollisleipää, josta ehtoollinen on valmistettu proskomidin yhteydessä. Antidoraa voidaan erään tulkinnan mukaan jakaa jälkiviinin kanssa ehtoolliseen osallistumattomallekin, mutta vain kastetuille kristityille. Toisen käytännön mukaan antidoraan ja jälkiviinin voivat osallistua vain palveluksessa ehtoolliseen osallistuneet ortodoksit. == Aiheesta muualla == * Ortodoksi.net / Jälkiviini ja antidora Luokka:Ortodoksiset kirkolliset toimitukset
Jérémie Aliadière

Jérémie Aliadière (s. 30. maaliskuuta 1983 Rambouillet, Ranska) on ranskalainen jalkapalloilija, joka edustaa Ranskan Ligue 1:ssa pelaavaa Lorientia. Hän on pelipaikaltaan hyökkääjä. Jeremie liittyi Arsenalin riveihin kaudeksi 1999–2000, ollen 16-vuotias. Debyyttinsä Englannin Valioliigassa hän teki kaudella 2001–2002 voitto-ottelussa Fulhamia vastaan. Arsenalin huippuhyökkääjän Thierry Henryn varjoon jäänyt Aliadière pelasi ainoastaan 29 ottelua joukkueessa kuuden vuoden aikana. Debyyttimaalinsa hän teki 27. elokuuta 2002 West Bromwich Albionia vastaan 5-2 voittoon päättyneessä ottelussa. Aliadière pelasi lainalla skotlantilaisessa Celticissa, West Hamissa ja Wolverhamptonissa. Kesäkuussa 2007 Middlesbrough hankki Aliadièren riveihinsä korvaamaan Newcastle Unitediin siirtyvää Mark Vidukaa. == Aiheesta muualla == *Profiili Soccerbase.comin sivuilla *Profiili premierleague.comissa Luokka:Ranskalaiset jalkapalloilijat Luokka:Vuonna 1983 syntyneet Luokka:Elävät henkilöt
Don’t Tell Me

Don’t Tell Me on yhdysvaltalaisen poplaulaja Madonnan toinen singlejulkaisu albumilta Music. Don’t Tell Me julkaistiin Euroopassa marraskuussa 2000 ja Yhdysvalloissa tammikuussa 2001. Kappaleen ovat tuottaneet Madonna ja Mirwais Ahmadzaï, mutta sen sävelsi alun perin Madonnan lanko Joe Henry. Don’t Tell Me menestyi hyvin, saavuttaen Billboard-listan sijan #4 ja viettäen kahdeksan viikkoa Top10:ssä. Myös Britanniassa kappale ylsi sijalle #4 ja maailman listalla pysyi kaksi viikkoa listaykkösenä. Kappaleen musiikkivideon ohjasi Jean-Baptiste Mondino. Videolla farkkuihin ja ruudulliseen kauluspaitaan pukeutunut Madonna kävelee autiomaassa ja tanssii cowboyasussa neljän tanssijan kanssa. Musiikkivideon koreografian suunnitteli Alex Magno. Kappaleesta on olemassa 15 remix-versiota. == Listasijoitus == * Suomen virallinen singlelista: 3 (48/2000) == Lähteet == Luokka:Madonnan kappaleet Luokka:Vuoden 2000 kappaleet
Lainsuojaton

Lainsuojaton eli rauhaton tai henkipatto on henkilö, joka on tuomittu raskaiden rikosten johdosta menettämään ”rauhansa” eli lain antaman suojan. Käytännössä tämä tarkoittaa, että tällaisen henkilön saa kuka tahansa vapaasti surmata. Määräaikainen tai elinikäinen lainsuojattomuus oli rangaistuksena käytössä muun muassa varhaiskeskiajan Skandinaviassa ja Englannissa. Lainsuojattomiksi (outlaws) on usein kutsuttu myös etsintäkuulutettuja rikollisia Yhdysvaltain villissä lännessä 1800-luvulla: tällaisten henkilöiden kiinniottajalle voitiin maksaa palkkio, jos hän toimitti viranomaisille etsintäkuulutetun tai tämän ruumiin. ==Lainsuojattomat keskiajan Englannissa== Ajan kirjallisuus romantisoi usein keskiajan englantilaisten lainsuojattomien (keskienglanniksi outlaue, myöhemmin outlaw) elämää. Kuuluisin englantilainen lainsuojaton lienee Robin Hood. Todellisuudessa lainsuojattomien elämä oli ankeaa – anglosaksien ajoilta periytyvissä laeissa heidän omaisuutensa tuomittiin menetettäväksi kruunulle, ja kuka tahansa, joka avusti lainsuojatonta, joutui itse vaaraan, koska lainsuojattoman avustaminen oli itsessään rikos. Lainsuojattoman surmaaminen ei ollut murha vaan kunniakas teko. Tämän takia lainsuojattomat joutuivat käytännössä piileksimään yhteisöjen ulkopuolella esimerkiksi metsissä. Heidän yhteytensä koko yhteiskuntaan oli käytännöllisesti katsoen poistettu. Anglosaksien laissa myös henkilö, joka pakoili oikeudenkäyntiä tai syytettä raskaasta rikoksesta, voitiin julistaa lainsuojattomaksi myös ilman oikeudenkäyntiä, koska oikeuden pakoilu oli itsessään kuolemanrangaistuksella rangaistava rikos. Lain suoja voitiin kuitenkin palauttaa, jos henkilö saapui oikeuteen vastaamaan syytöksiin. Yhdysvalloissa lainsuojattomaksi julistaminen oli mahdollista vuoteen 1879 asti ja Skotlannin laissa vuoteen 1940. ==Katso myös== *Valtakunnankirous Luokka:Rikolliset
Jari Karjalainen

Jari Karjalainen (s. 25. elokuuta 1968) on suomalainen laulaja sekä ääninäyttelijä, joka on tullut tunnetuksi vuonna 1989 perustetun pop-yhtye Hausmyllyn laulajana ja lauluntekijänä taiteilijanimillä Jason Drome ja myöhemmin Drome.Hausmylly Feat. Marjorie YLE Elävä arkisto Vuonna 2004 Karjalainen jätti yhtyeen ja muutti Gran Canarialle.Hausmyllyn haastattelu Findance Aiemmin hän toimi laulajana myös soulahtavaa poprockia soittaneessa Downtown-yhtyeessä. Karjalainen on toiminut MTV3:n pitkäaikaisena kanavaäänenä, ja hän on myös nauhoittanut kaikki Suomen Big Brotherin talossa annetut valmiit kuulutukset.Big Brotherin ääni on julkkis ilman kasvoja MTV3 2009 Karjalainen on suosittu mainosääni myös muutamilla muilla kaupallisilla tv-kanavilla. Hän oli myös mukana perustamassaan video- ja äänituotantoa tekevässä yrityksessä Digital Factoryssä vuoteen 2003 saakka. Lokakuussa 2008 Karjalainen avasi Kanarian Playa del Inglésiin monitoimiravintolan nimeltä Mummola.Mummola on Inglésin lihapiirakka Matkaopas 2010 Hän omistaa edelleen myös vuonna 2010 Playa dél Inglesiin perustetun saunakahvilan Kontulan Helmi. Karjalainen toimi myös yrittäjänä ja ohjelmavastaavana Espanjan Fuengirolassa Iskelmä Baarissa vuosina 2014–2016. Vuoden 2017 alussa hän muutti takaisin Suomeen ja asuu Helsingissä. == Musiikkiura == Karjalainen oli myös mukana A-Tyyppi-yhtyeessä, joka teki kappaleen ”Ihanaa Leijonat, Ihanaa!”. Hän on laulanut myös HIFK:n HIFK Rock Like A Beast -levyllä kappaleen ”Let’s Play Hockey”. Karjalainen toimi myös solistina ja tuottajana yhden albumin vuonna 2003 julkaisseessa Kansan Suosikit -yhtyeessä yhdessä Tero Kaikkosen ja Esa Anderssonin kanssa. Vuonna 2018 Karjalainen julkaisi (taiteilijanimellä JK) uransa ensimmäisen sooloalbumin, joka sisältää muun muassa Aki Sirkesalon tekemiä, häneltä aikoinaan julkaisematta jääneitä kappaleita Karjalaisen tulkitsemina. Albumin ensimmäinen single, Sirkesalon säveltämä ja sanoittama ”Tuhlattuja päiviä” julkaistiin elokuun lopulla 2017. Karjalainen on kotoisin Jyväskylästä.10\. syyskuuta 2017 esitetty Arto Nyberg -keskusteluohjelman jakso, jossa Karjalainen oli vieraana ja hänen kotipaikkansa mainittiin Yle Uutiset 25.8.2017 == Filmografia == Televisiosarjat Televisiosarjat Televisiosarjat Televisiosarjat Vuosi Nimi Rooli Jakson nimi / jaksojen määrä 2005–2014 Big Brother Suomi Kuulutukset Kaudet 1–10 2023 Putous Hugo ”Mainos- Hugo” Moilanen Kausi 15 jakso 7 == Lähteet == Luokka:Suomalaiset laulajat Luokka:Vuonna 1968 syntyneet Luokka:Elävät henkilöt Luokka:Suomalaiset ääninäyttelijät
Leslie Caron

Leslie Caron (s. 1. heinäkuuta 1931 Boulogne-Billancourt, Ranska)The New York Times: Leslie Caron on Oscar-ehdokkaanakin ollut ranskalainen näyttelijä ja tanssija. ==Ura== Caronin "keksi" Gene Kelly hänen tanssiessaan balettiryhmässä. Gene Kelly valitsi hänet naispääosaan jo klassikoksi muodostuneeseen elokuvaan Pariisin lumoissa (An American in Paris, 1951). Elokuva sai kuusi Oscaria. Elokuva teki Lesliestä suositun tähden ja aloitti menestyksekkään elokuvauran. Hän näytteli mm. elokuvissa Lili (1953), Setä Pitkäsääri (Daddy Long Legs, 1955) vastanäyttelijänä Fred Astaire ja peräti 9 Oscaria voittaneessa elokuvassa Gigi (1958) jossa hänen vastanäyttelijöinään olivat Louis Jourdan, Eva Gabor ja Maurice Chevalier. Myöhemmällä urallaan hän on näytellyt mm. elokuvissa Pieni suklaapuoti (2000) vastanäyttelijöinä Juliette Binoche ja Johnny Depp ja Le divorce - Avioero ranskalaisittain (2003) vastanäyttelijöinä Kate Hudson ja Naomi Watts. Hän on ollut kahdesti Oscar-ehdokkaana parhaaksi naisnäyttelijäksi, elokuvista Lili (1953) ja Salattu rakkaus (The L-Shaped Room, 1963). ==Yksityiselämä== Leslie on ollut kolme kertaa naimisissa ja avioliitot ovat päättyneet eroon. Hänellä on kaksi lasta toisesta avioliitostaan.Leslie Caron: ‘Warren and I were like Brad and Angelina’Leslie Caron Gets Back on Her Toes for a Role Tutu Good to Pass Up ==Valikoitu filmografia== * Pariisin lumoissa (An American in Paris, 1951) * Musta viitta (The Man with a Cloak, 1951) * Kolme rakkautta (The Story of Three Loves, 1953) * Lili (Lili, 1953) * Lasikenkä (The Glass Slipper, 1955) * Setä Pitkäsääri (Daddy Long Legs, 1955) * Ikuisesti sinun (Gaby, 1956) * Gigi (Gigi, 1958) * Mies, joka ymmärsi naisia (The Man Who Understood Women, 1959) * Austerlitz - keisarikruunun ihanuus ja kurjuus (Austerlitz, 1960) * Vihaiset nuoret (The Subterraneans, 1960) * Fanny (Fanny, 1961) * Kapina keskiyöllä (Guns of Darkness, 1962) * Salattu rakkaus (The L-Shaped Room, 1962) * Vallattomat vietit (Les quatre vérités, 1962) * Iso susi kutsuu (Father Goose, 1964) * Viettelijä tilauksesta (A Very Special Favor, 1965) * Lupaa mitä vain (Promise Her Anything, 1965) * Palaako Pariisi? (Paris brûle-t-il?, 1966) * Mies joka rakasti naisia (L'homme qui aimait les femmes, 1977) * Valentino (Valentino, 1977) * Vaaralliset siirrot (La diagonale du fou, 1984) * Haasteiden vuori (Courage Mountain, 1990) * Kuuluisuuden kirous (Funny Bones, 1995) * Kumpi on se oikea? (Let It Be Me, 1995) * Pieni suklaapuoti (Chocolat, 2000) * Le Divorce - Avioero ranskalaisittain (Le Divorce, 2003) ==Lähteet== ==Aiheesta muualla== * * Leslie Caron NNDB:ssä Luokka:Ranskalaiset näyttelijät Luokka:Golden Globe -palkinnon saajat Luokka:Hollywood Walk of Fame Luokka:Vuonna 1931 syntyneet Luokka:Elävät henkilöt
KS Elbasani

KS Elbasani on albanialainen jalkapalloseura, joka pelaa kotiottelunsa Ruzhdi Bizhuta-stadionilla Elbasanin kaupungissa. Vuonna 1923 perustettu seura onnistui kaudella 2005–06 lyömään tiranalaisjoukkueet ja voittamaan historiansa toisen Albanian-mestaruuden. ==Historia== * 1923: Aferdita Elbasan ja Perparimi Elbasan yhdistyvät. Syntyy seura nimeltä KF Urani Elbasan. * 1932: Seura vaihtaa nimensä muotoon KS Skampa Elbasan. * 1939: Seura vaihtaa nimensä muotoon KS Bashkimi. * 1949: Seura vaihtaa nimensä muotoon KS Elbasani. * 1950: Seura vaihtaa nimensä muotoon Puna Elbasan. * 1958: Seura vaihtaa nimensä muotoon KS Labinoti Elbasan. * 1984: Seura voittaa ensimmäistä kertaa Albanian mestaruussarjan, ja pääsee näin osallistumaan ensimmäistä kertaa Euroopan cupiin. * 1991: Seura palauttaa nimensä muotoon KS Elbasani. ==Saavutukset== * Albanian-mestaruudet: 2 (1984, 2006) * Albanian cup- mestaruudet: 2 (1975, 1992) * Albanian supercup-mestaruudet: 1 (1992) ==Aiheesta muualla== * Seuran viralliset sivut Elbasani, KS Luokka:Vuonna 1923 perustetut urheiluseurat Luokka:Elbasanin maakunta
Dominikaanisen tasavallan jalkapallomaajoukkue

Dominikaanisen tasavallan jalkapallomaajoukkue on Dominikaanisen tasavallan jalkapallon A-maajoukkue, joka edustaa maata virallisissa maaotteluissa. Se pelaa maan jalkapalloliiton Federación Dominicana de Fútbolin alaisuudessa. Maan jalkapalloliitto kuuluu CONCACAF:iin eli Pohjois-Amerikan, Keski-Amerikan ja Karibian alueen jalkapalloliittoon ja maajoukkue pelaa CONCACAFin MM- karsintalohkossa. Maan jalkapalloliito perustettiin vuonna 1953 ja hyväksyttiin FIFAn jäseneksi 1959. Dominikaaninen tasavalta oli ensimmäisen kerran mukana MM-karsinnoissa vuoden 1978 lopputurnaukseen. CONCACAFin vuoden 1977 mestaruuskilpailut toimivat samalla MM-karsintana. Dominikaaninen tasavalta ei päässyt mestaruuskilpailujen lopputurnaukseen vaan hävisi alkukarsinnoissa Haitille. Molemmat osaottelut päättyivät 3-0 Haitin voittoon ja karsinnat olivat ohi. Tämänkin jälkeen joukkueen esitykset ovat olleet suhteellisen vaatimattomia: Dominikaanisen tasavallan joukkueurheilu on vahvasti keskittynyt muihin urheilulajeihin kuten baseballiin, koripalloon ja lentopalloon. Brasilian vuoden 2014 maailmanmestaruuskisoihin valmitauduttaessa Dominikaanisen tasavallan jalkapallojoukkue pelasi kuitenkin voittaen alkukarsinnassa Anguillan jalkapallomaajoukkueen yhteismaalein 6–0 selviytyen toiselle karsintakierrokselle samaan lohkoon El Salvadorin, Surinamen ja Caymansaarten joukkueiden kanssa, jossa hävisi vain jatkoon päässeelle El Salvadorille kahdesti yhdellä maalilla. Tunnetuin Dominikaanisen tasavallan jalkapalloilija on kenties Víctor Núñez, joka kuitenkin nykyisin edustaa Costa Ricaa. ==Lähteet== Luokka:Dominikaanisen tasavallan jalkapallo Luokka:Jalkapallomaajoukkueet
Velimatti Ranta

Velimatti Ranta (s. 21. huhtikuuta 1963 Nilsiähttps://www.uutis- jousi.fi/paikalliset/5667136) on suomalainen tanssija, koreografi, näyttelijä ja ääninäyttelijä. Ranta on esiintynyt muun muassa Uuden iloisen teatterin revyissä 1992–1996, näytellyt Ihmeidentekijät draamasarjassa sekä dubannut useita päärooleja kokopitkissä animaatioelokuvissa. == Rooleja == === Elokuvat === * Kärpäsenä kuuhun - ÄO (2008) ===Animaatiosarjat=== ===Televisiosarjat=== * Ihmeidentekijät - Tapani Markku (1998) * Tummien vesien tulkit - maskeeraaja (2002) * Salatut elämät - Touko, luontoleirin ohjaaja (2011) ==Aiheesta muualla== * * == Lähteet == Luokka:Suomalaiset näyttelijät Luokka:Suomalaiset tanssijat Luokka:Suomalaiset koreografit Luokka:Vuonna 1963 syntyneet Luokka:Elävät henkilöt
Ahmed Dini Ahmed

Ahmed Dini Ahmed (1932 – 12. syyskuuta 2004) oli djiboutilainen poliitikko. Hän oli Djiboutin varapresidentti vuosina 1959–1960 sekä pääministeri vuosina 1977–1978. Ahmed Dini Ahmed syntyi Mablan alueella maansa pohjoisosassa. Hän opiskeli terveysteknikoksi ja lähti politiikkaan 26-vuotiaana. Jo seuraavana vuonna hänet valittiin varapresidentiksi. Hän kuoli 12. syyskuuta 2004 72-vuotiaana. Hän oli karsimaattinen poliitikko, ja hänen kuolemansa ennen vuoden 2005 presidentinvaaleja oli suuri menetys Djiboutin oppositiolle. L'ancien Premier ministre djiboutien est décédé le 12 septembre Jeune Afrique == Lähteet == Luokka:Djiboutin pääministerit Luokka:Vuonna 1932 syntyneet Luokka:Vuonna 2004 kuolleet
Alma Fahlstrøm

Alma Fahlstrøm (1863–1946) oli tanskalaissyntyinen, mutta Norjassa vaikuttanut näyttelijä ja ohjaaja. Hänen aviomiehensä oli Johan Fahlstrøm. Alman sisar Harriet Bosse oli naimisissa August Strindbergin kanssa. == Lähteet == Luokka:Norjalaiset näyttelijät Luokka:Vuonna 1863 syntyneet Luokka:Vuonna 1946 kuolleet
George McKenzie

George McKenzie (22. syyskuuta 1901 – 5. huhtikuuta 1941) oli brittiläinen nyrkkeilijä, joka kilpaili huipulla 1920-luvulla. McKenzie voitti pronssia vuoden 1920 kesäolympialaisissa häviten semifinaalissa Edward Earl Hartmanille. == Lähteet == == Aiheesta muualla == *boxrec.com Luokka:Brittiläiset nyrkkeilijät Luokka:Brittiläiset olympiamitalistit Luokka:Vuonna 1901 syntyneet Luokka:Vuonna 1941 kuolleet